kardosdrur/scandi-wiki huggingface dataset:
Litauiske SSR

Den Litauiske SSR eller Litauiske Socialistiske Sovjetrepublik (; ) var en sovjetrepublik i Sovjetunionen i årene 1940 til 1991.

Litauiske SSR etableredes den 21. juli 1940 som en stat under 2. verdenskrig på den tidligere uafhængige republik Litauens område, efter at republikken var blevet besat af den sovjetiske hær den 16. juni 1940 i overensstemmelse med betingelserne i Molotov-Ribbentrop-pagten. Litauiske SSR blev formelt en del af Sovjetunionen den 3. august 1940, da det blev den 14. republik i Sovjetunionen. Området blev efterfølgende erobret af Nazi-Tyskland i 1941, inden det blev befriet af Sovjet i 1944.

Uafhængighed 

Litauen erklærede som den første sovjetrepublik uafhængighed af Sovjetunionen den 11. marts 1990. Sovjetunionens kontrol over republikken blev afskåret da Litauen erklærede genetablering af sin uafhængighed. Sovjetunionen hævdede, at denne erklæring var ulovlig, da Litauen måtte følge processen for løsrivelse i den sovjetiske forfatning, hvis republikken ønskede at forlade Sovjetunionen.

Litauen gjorde gældende, at hele den proces, hvor Litauen blev optaget i Sovjetunionen krænkede både litauisk og international lov, så uafhængigheden var blot at genindføre en uafhængighed, der tidligere eksisterede. Sovjetunionen truede med at invadere, men den russiske SFSR erklæring om suverænitet den 12. juni betød, at Sovjetunionen ikke var i stand til at bestride Litauens løsrivelse.

Island anerkendte straks Litauens uafhængighed. De fleste andre lande fulgt trop efter kupforsøget i Sovjetunionen i 1991, og regeringen i det resterende USSR (Moskva) anerkendte Litauens selvstændighed den 6. september 1991.

Se også 
 Litauens historie

Eksterne henvisninger 

Socialistiske Sovjetrepublikker
SSR
Tidligere riger, stater, protektorater, kolonier og lande
Etableret i 1940
Ophørt i 1991
Viggo Dibbern

Viggo Valdemar Dibbern (10 juli 1900 på Frederiksberg – 30. januar 1982 i Herlev) var en dansk gymnast.
Han blev olympisk mester i holdgymnastik ved OL 1920 i Antwerpen.

Andersen blev olympisk mester i holdgymnastik efter frit system. Ifølge reglerne kunne et holdet bestå af op til 60 gymnaster. Øvelserne varede en time på redskaber efter holdets valg og øvelserne var alle frivillige. Dommerne gav op til 50 point for præstationen og yderligere 10 point blev givet for antallet af deltagere på et hold. Dermed var den højest mulige score 60 point. Der var to dommere og gennemsnittet af deres point bestemte den endelige score. I konkurrencen i holdgymnastik efter frit system var der kun var to deltagende hold: et 20 mand stort dansk og et 26 mand stort norsk hold. De to dommere var, Abraham Clod-Hansen fra Danmark, og Johannes Dahl fra Norge, og eftersom de var fra samme nationer som de deltagende hold varierede deres score meget. De to dommere gav deres eget hold ungerfer lige mange point, men Hansen´s point til Norge var ganske lav, hvilket resulterede i at mesterskabet gik til Danmark med 51,35 point mod Norges 48,55 point.

Referencer

Eksterne henvisninger 
 

Gymnaster fra Danmark
Olympiske mestre fra Danmark
Personer fra Frederiksberg
Psara Glory (Ane Læsø)

Psara Glory er en færge tilhørende det græske færgeselskab Agia Marini, som fra 2011 sejler i det nordøst-Ægæiske Hav mellem øerne Psara og Chios.
Den kombinerede bil- og passagerfærge blev bygget 1980 på Ørskov Stålskibsværft i Frederikshavn
til Andelsfærgeselskabet Læsø, for at sejle mellem Frederikshavn og Vesterø Havn på Læsø, under navnet Læsø og senere Ane Læsø.

Læsø Færgen 
Andelsfærgeselskabet Læsø a.m.b.a. indsatte 25. maj 1980 motorfærgen Læsø på Læsø-overfarten.
Færgen Læsø afløstes 1997 den af den nyindkøbte M/F Margrete Læsø, hvorefter den ombyggedes og fik navnet M/F Ane Læsø, for så kun at fungere i spidsbelastnings-perioder og som reservefærge.

Det færøske transportselskab Strandfaraskip Landsins chartrede Ane Læsø
til at sejle mellem Klaksvík og Fuglafjørður i den kortvarige periode 24. november til 4. december 2000, hvor den var afløserfærge for Ternan og brugtes mest til tung trafik.

Andelsfærgeselskabet Læsø ændredes år 2000 til Færgeselskabet Læsø, som først var et interessentskab og fra 2003 et kommanditselskab.

Indenrigs- og Sundhedsministeriet lod i 2010 rådgivningsfirmaet NIRAS udarbejde en rapport om behovet for at indsætte en ny færge på Læsø-overfarten.

Rapporten mundede ud i, at Ane Læsø 11. oktober 2011 solgtes til det græske færgeselskab Agia Marini og omdøbtes til Psara Glory.

I foråret 2012 fik M/F Margrete Læsø følgeskab af den tidligere Samsø-færge M/F Vesborg, som i samme anledning omdøbtes til M/F Ane Læsø, ligesom forgængeren.

Færge i Grækenland 
Efter overtagelsen 11. oktober 2011 omdøbtes og overmaledes Ane Læsø til Psara Glory i Frederikshavn,
hvorfra den nu græske færge med kaptajn Μιχάλη Λιγνό (Michael Lygnos) afsejlede 19. oktober og 3. november ankom til Drapetsona i havnebyen Piræus ved Athen.
Den 29. november flyttedes skibet til en tørdok i nærliggende Perama, hvor en hovedreparation foretoges.
Den 13. januar 2012 forlod færgen Piræus
og var efter redningsøvelser
et par dage senere klar til at servicere Agia Marini
på Psara-Chios overfarten.

Se også 
 :en:Drapetsona
 :en:Perama
 :en:Psara
 :el:Λιμένας Χίου (Chios' havn ved Mesta)

Eksterne henvisninger 
 Psara Glory (ex. Læsø) - faergelejet.dk
 M/F Psara Glory - ferry-site.dk
 Ane Læsø - jmarcussen.dk
 M/F Ane Læsø - kwmosgaard.dk
 Psara Glory  - marinetraffic.com
 7909437 Psara Glory - maritime-connector.com

Skibe bygget i Danmark
Færger i Danmark
Færger fra Grækenland
Transport på Læsø
Færger i Middelhavet
Dessau-Wörlitz kulturlandskab

Dessau-Wörlitz kulturlandskab (tysk: Dessau-Wörlitzer Gartenreich) er et stort parkområde mellem Dessau-Rosslau og Wittenberg i den tyske delstaten Sachsen-Anhalt. Parkanlægget har et areal på 142 km², og ligger langs floden Elben i Biosfærereservat Mittelelbe. Det er anlagt efter engelsk forbillede, og blev i 2000 opført på UNESCOs liste over verdens kulturarv.

Slot og kirker 
Parkerne blev anlagt af fyrst Leopold 3. af Anhalt-Dessau mellem 1765 og 1800 og omfatter slottene og parkerne Luisium, Georgium (som indeholder Det anhaltinske billedgalleri), Mosigkau, Grosskühnau, Leiner Berg, Sieglitzer Berg, Oranienbaum og Wörlitz.

Da parkområderne blev etableret, blev også flere kirker ombygget eller udvidet. Det var for eksempel kirkerne i Jonitz (som i dag hedder Waldersee) 1722–1725, Mosigkau 1789, Pönitz (i dag Mildensee) 1804–1806 og i Grosskühnau 1828–1830. De ligger alle i dag i den kreisfri bykommune Dessau-Roßlau.

I den østlige del af området blev kirkerne i Oranienbaum 1707–1712, Riesigk 1797–1800, Wörlitz 1804–1809, Vockerode 1810–1812 og Horstdorf 1872 ny- eller ombygget.

Billedgalleri

Litteratur 
 Unendlich schön. Das Gartenreich Dessau-Wörlitz. Hg. v. der Kulturstiftung Dessau-Wörlitz. Nicolai, Berlin 2005, 
 Norbert Eisold: Das Dessau-Wörlitzer Gartenreich – Der Traum von der Vernunft. DuMont Taschenbücher 286, DuMontBuchverlag Köln 1993 
 Thomas Weiss (Hrsg.): Das Gartenreich Dessau-Wörlitz – Kulturlandschaft an Elbe und Mulde. L&H Verlag Hamburg, 4. Aufl. 2004 
 Evangel. Landeskirche Anhalt: Kirchen im Dessau-Wörlitzer Gartenreich. Anhalt Edition, 
 Roland Krawulsky: Dessau-Wörlitz. Führer durch das Gartenreich. 4. Auflage, edition RK, Dessau 2006,

Eksterne kilder/henvisninger 

 Dessau-Wörlitzer Gartenreich 
 Kulturstiftung Dessau-Wörlitz 
 Kirchen im Gartenreich 
 Wallwitzburg Dessau e. V. 
 Verein Georgengarten & Galerie Schloss Georgium 
 Gartenreich Dessau-Wörlitz im Biosphärenreservat Mittelelbe 

Verdensarvsområder i Tyskland
Etableret i 1765
Anhalt
Sachsen-Anhalts geografi
Johannes Nymark

Johannes Nymark (født 21. januar 1986) er en dansk skuespiller og sanger. Han har bl.a. spillet med i flere film og spillet med i flere musicals. I 2014 deltog han i Vild med dans og sluttede på en andenplads. Han var med i velgørenhedsgruppen Lighthouse X, der med sangen "Soldiers of Love" i 2016 vandt det danske melodigrandprix.

Karriere 
Nymark er uddannet fra William Esper Studio i New York.

Desuden har han studeret på Det Danske Musicalakademi i Fredericia, hvor han også fik sit helt store gennembrud, da han på Fredericia Teater i 2012 spillede titelrollen i Disney’s Aladdin, som senere blev opført i Operaen i København. Derudover har han haft store roller i forestillinger som Les Misérables, Singin’ In The Rain og Young Frankenstein, ligesom han har medvirket i spillefilm som  Hvidsten Gruppen (2012), Steppeulven (2015) og Lykke-Per (2018) samt TV2-serien Mellem Os (2019).

I 2014 deltog han i Tv-programmet Vild med dans på TV2, hvor han med sin partner Claudia Rex, hvor de sluttede som nummer 2.

Nymark har lagt stemme til et hav af tegnefilm- og serier for blandt andet Disney og DR. Her under Vampyrina, Eventyret om Askepot, Pyjamasheltene og mange flere.

Siden 2012 var Nymark en del af den danske popgruppe Lighthouse X, der udover Nymark består af Søren Bregendal og Martin Skriver. I februar 2015 udgav bandet EP’en Lighthouse X og fulgte i august op med den engelsksprogede single, "It’s A Brand New Day". Gruppens formål var at støtte børn og unge, som har det svært. Det gjorde de bl.a ved et tæt samarbejde med organisationerne "Børnehjertefonden", "Julemærkefonden" og "Børn, Unge og Sorg".

Medvært på Dansk Melodi Grand Prix 2017 og 2018 (med Annette Heick) og 2019 (med Kristian Gintberg).

Privatliv 
Han har tidligere været gift med danser Silas Holst med hvem han har datteren Maggie My (f. 20. september 2014) og sønnen Bob Jones (f. 7. januar 2017).

Filmografi 
 2003 - Me - The Musical
 2012 - Over kanten
 2012 - Hvidsten Gruppen
 2013 - Flyvemaskiner (stemme)
 2014 - Postmand Per - Filmen (stemme)
 2014 - Steppeulven
 2014 - Gudsforladt
 2015 - Eventyret om Askepot (stemme)
 2017 - Mercur (tv-serie)
2018 - Lykke-Per
2018 - Lykke-Per (tv-serie)
2018 - Månebrand
2019 - Mellem os (TV-serie) som Kasper
2022 - Bamse - Fatter som ung
2023 - Matadorerne (TV-serie) som HN Andersen

Diskografi

med Lighthouse X 
 2015 - Lighthouse X (EP)

Referencer

Eksterne henvisninger 

 Officiel hjemmeside
 

Skuespillere fra Danmark
Sangere fra Danmark
Lighthouse X
Tsippi Fleischer

Tsippi Fleischer (født 21. maj 1946 i Haifa, Israel) er en israelsk komponist, lærer og pianist. 

Fleischer som er af polsk afstamning, hører til Israels fremmeste komponister i nyere tid.
Hun studerede på Rubin Conservatory of Music. Fleischer underviser på Bar-llan university of Music. 

Hun har skrevet 5 symfonier, orkesterværker, kammermusik, klaverstykker, sange etc.

Udvalgte værker 

 Symfoni nr. 1 (1995) - for orkester
 Symfoni nr. 2 (1998-2000) - for orkester
 Symfoni nr. 3 (2000) - for orkester
 Symfoni nr. 4 (2000) - for orkester
 Symfoni nr. 5 (2002-2004) - for orkester
 "Mit folk" (1995) - for orkester
 "Saltkrystaller"  (1995) - for orkester 
 Oratorium (1991-1992) - for guitar og mandolinorkester, blandet kor og orkester
 "Ligesom to grene" (1989) (Kantate på arabisk) - for kammerkor, 2 oboer, salveri, cello og tjære
 "Natkjolen" (1988) - magnetbåndstykke med stemmer fra beduinbørn
 "I bjergene i Armenien" (1988) - for armenske piger, fortæller, klarinet på magnetbånd 
 "I et kromatisk humør" (1986) - for klaver

Eksterne kilder/henvisninger 

  Om Tsippi Fleischer

Komponister fra Israel
Pianister
Lærere
Kryonik

Kryonik er teknikken med hvilken man nedfryser et menneske efter døden med brug af kryoteknik. I dag kan f.eks. sædceller, ægceller, embryoner osv. bevares med brug af kryoteknik. Foretalere for kryonik mener at døden er en proces og at man ikke er rigtig død før sindet er nedbrudt og at denne nedbrydelse kan forhindres med lave temperaturer. De håber, at personen engang i fremtiden kan vækkes til live igen med sindet indtakt, når videnskaben er nået længere end i dag. Patienterne opbevares i beholdere med flydende kvælstof ved en temperatur på ca. -196 °C. Nedfrysningen indebærer en risiko for at cellerne ødelægges af iskrystaller. Derfor anvender kryonikere efterhånden vitrifikation i stedet for nedfrysning.

Blandt de bedst kendte fortalere for kryonik er Alcor Life Extension Foundation og Cryonics Institute. Kryonik er bekosteligt men dem det udbyder det er af den opfattelse, at det kan finansieres med en Livsforsikring.

Eksterne henvisninger 
 Information på svensk  
 Alcor.org
 Cryonics.org

Død
Køleteknik
Biofysik
Manfred Benneweis

Manfred Benneweis (født 17. oktober 1929 i Aarhus, død 30. maj 1987) var en dansk cirkusartist (rovdyrdomptør) i Cirkus Benneweis.

Hans far var cirkusdirektør Ferdinand Benneweis (1888-1945), og han blev selv far til Diana Benneweis (født 1947).

Referencer 

Erhvervsfolk fra Danmark
Personer fra Aarhus
Bidevindssejler

Bidevindssejler (Velella) er en slægt af smågopler der lever på overfladen af åbent hav. De eksisterer i det meste af verden. Der er kun en enkelt art i slægten. Det er et polypdyr. De er sjældent mere end 7 centimeter lange. Deres farve er ofte mørkeblå, med et stift sejl på toppen som bruges til fange vinden. Tilsvarende andre vandmand lever de primært af plankton som de fanger via tentakler, som hos bidevindssejlere befinder sig lige nede under vandoverfladen. Deres tentaklers gift er dog harmløs over for mennesker; det er dog stadig en god ide at undgå at røre sit ansigt eller øjne efter berørelse, da deres gift kan forårsage kløe.

Bidevindssejler forekommer primært i varme og tempererede vande i alle verdens oceaner. De lever på vand/luft-grænsefladen med polypper hængende ned omkring en centimeter under vandet. Bådsejlere kan til tider støde på tusindvis af bidevindssejlere på vandoverfladen. 

Bidevindssejlerens små stive sejl fanger og justerer sig i retningen af vinden, hvor sejlet kan fungere som et bæreplan, således at goplen har tendens til at sejle med vinden, som er den eneste måde den bevæger sig på. Dette leder ofte til at tusinder af dem strander på kysterarealer verden over. Der er for eksempel en massestranding om foråret, der opstår langs vestkysten af Nordamerika, fra Britisk Columbia ned til Californien, der begynder i nord og bevæger sig sydpå over flere uger. De har også strandet på vestkysten af Irland.

Referencer

Eksterne henvisninger 
 Bidevindsejler fra Den Store Danske
 Plankton Chronicles  Kort dokumentar film og billeder 
 Marine Life Information Network 
 
 Jellieszone.com: Velella 
 Animal Diversity Web: Velella

Smågopler
David Cortés Caballero

David Cortés Caballero (født 29. august 1979) er en spansk tidligere professionel fodboldspiller, der tidligere har repræsenteret spanske klubber som RCD Mallorca, Getafe CF, Hércules CF, Granada CF og Real Zaragoza.
Han skiftede den 14. september 2014 til AGF, Men indstillede sin karriere efter en enkelt sæson i klubben.

Referencer

Eksterne henvisninger 
 BDFutbol profile 

Fodboldspillere fra Spanien
Fodboldspillere fra RCD Mallorca
Fodboldspillere fra Getafe CF
Fodboldspillere fra Hércules CF
Fodboldspillere fra Real Zaragoza
Fodboldspillere fra AGF
Fodboldspillere fra Granada CF
Marc-André ter Stegen

Marc-André ter Stegen er en tysk fodboldspiller, der spiller i den spanske klub FC Barcelona.

Han har tidligere spillet i den tyske klub Borussia Mönchengladbach.

Marc-André ter Stegen er anerkendt som en såkaldt "sweeperkeeper", der deltager i spillet med afleveringer og samtidig er aktiv i luftspillet.

Den unge keeper var i sæsonen 2014-15 med til at vinde The Treble i sin første sæson med FC Barcelona.

Eksterne henvisninger 
 

Fodboldspillere fra Tyskland
Fodboldspillere fra FC Barcelona
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Christen Brøgger

Christen Brøgger, (29. august 1925 i København - 8. september 2013 i København), var en dansk fodboldspiller, som har spillet 20 A-landskamp for Danmark 1952-1956, derudover blev det til 1 B-landskamp og 4 U-landskampe.
 
Brøgger startede som 12 årig ungdomspiller i B93 og debuterede på 1. holdet i 1945. Han spillede under tre år 41 kampe og vandt DM i 1946. Han forlod sin barndomsklub og skiftede til AB i 1948 og spillede under 11 år 180 kampe. Han vandt DM med AB i 1951 og 1952. Han måtte stoppe som 33-årige på grund af en meniskskade i 1959.

Den omkring to meter høj Brøgger også en glimrende tennisspiller i 1943 vandt han DM for juniorer.

Brøgger var indkøbschef i Grafisk Institut og senere salgschef for et finsk papirfirma.

Kilder 
 B93 spillere på 1. holdet

Noter 

Fodboldlandsholdsspillere fra Danmark
Fodboldspillere fra B.93
Fodboldspillere fra Akademisk Boldklub
Personer fra København
August Bøge

August Ernst Severin Bøge, (28. marts 1892 i Korsør - 12. oktober 1976 i Brøndbyøster), var en dansk fodboldspiller, højre wing i B.93 hvor han spillede 94 kampe og scorede 22 mål i perioden 1917-1926. Han spillede en A-landskamp for Danmark hvor han også scorede et mål. 

Bøge fik efter tre afbud sin enlige landskamp som 34-årig, og aldersmæssigt er det historisk kun overgået af Johannes Gandil (B.93) i 1908 og målmanden Peter Kjær (Silkeborg IF) i 2001.  
Landskampen mod Finland blev spillet i Helsingfors 20. juni 1926. Den gav et noget overraskende nederlag til Danmark på 2-3. Bøge scorede i det 16. minut og bragte Danmark foran 2-1. 

Bøge havde kun spillet i københavnerklubben Velo, inden han som 26-årig kom til B.93. Han var med på B93's tur til Spanien ved årsskiftet 1921, som gav sejre over både Barcelona med 2-1) og Athletic Bilbao med 3-2.

Bøge var flymekaniker og bøssemager.

Kilder
 B93 spillere på 1. holdet

Noter 

Fodboldlandsholdsspillere fra Danmark
Fodboldspillere fra B.93
Fodboldspillere fra Boldklubben Velo
Personer fra Korsør
Bøssemagere fra Danmark
Mekanikere fra Danmark
International Politik NU

International Politik - NU eller IP-NU, er en faglig studenterforening grundlagt ved Institut for Statskundskab på Aarhus Universitet. Foreningen blev grundlagt i 2013 og dens formål er at fremme debatten om international politik. Siden grundlæggelsen har den været en aktiv arrangør af debatter, seminarer, forelæsningsrækker og studieture henvendt til instituttets medarbejdere og studerende samt andre interesserede. 

Foreningen har blandt andet afholdt arrangementer med Anders Fogh Rasmussen, Rufus Gifford, Ole Wæver og Fathi El-Abed. Desuden har den arrangeret studieture til Marokko og Vestsahara samt til Israel og Palæstina.

Ekstern henvisning 
Foreningens hjemmeside

Studenterforeninger ved Aarhus Universitet
International politik
Hans Fischer (kemiker)

Hans Fischer (født 27. juli 1881 i Frankfurt-Höchst, død 31. marts 1945 i München) var tysk organisk kemiker, som modtog Nobelprisen i kemi i 1930 for sit arbejde med heme og klorofyl, og særligt syntesen af heme.

Fischer giftede sig med Wiltrud Haufe i 1935. Han begik selvmord i München i 1945 efter hans institut og arbejde var blevet ødelagt i de sidste dage af anden verdenskrig.

Kemikere fra Tyskland
Nobelprismodtagere i kemi
Perth-traktaten

Perth-traktaten (1266) var en traktat, som afsluttede krigshandlingerne mellem Norge under kong Magnus Lagabøte og Skotland under Alexander 3. af Skotland. Aftalen slog fast, at overherredømmet over de nordvestlige øer, nordspidsen Caithness i Skotland og øen Isle of Man i Irske hav tilhørte Skotland, og at Norge opgav alle krav på disse. Traktaten markerede således afslutningen på Norgesvældets territoriale udvidelser ud for Skotland og ned i Irske hav.

I Norge var de nordvestlige øer kendt som Sudrey (Sydøerne) og havde været norsk territorium i de århundreder, hvor både Skotland og Norge fortsat befandt sig i den historiske proces, som førte til selvstændige nationer. Norsk kontrol over øerne var blevet formaliseret i 1088, da Edgar af Skotland formelt havde overdraget øerne til Magnus Berrføtt af Norge.
 
Traktaten i Perth blev indgået blot tre år efter slaget ved Largs i 1263. Historikeren Michael Lynch har sammenlignet Perth-traktatens betydning som værende sammenlignelig med York-traktaten af 1237, hvilken havde fastlagt grænsen mellem Skotland og England (som stort set er identisk med nutidens grænse).

Slaget ved Largs er nogen gange blevet set som en skotsk sejr, men de norske styrker ledet af kong Håkon Håkonsson led kun små tab, og udfaldet blev heller ikke afgørende for stridighederne. Den aldrende kong Håkon havde planlagt at fornye kampene næste sommer, både mod Skotland og med ambitioner om også at overtage den irske trone, men han døde på Orkneyøerne samme vinter. Hans efterfølger, sønnen Magnus Lagabøte, mente imidlertid, at herredømmet over Irske hav kun var af marginal betydning for Norge og desuden for kostbar. Han gik derfor med på Alexanders krav om at købe øerne. I traktaten anerkendte Norge skotsk overherredømme over de omtalte territorier for en betaling på 4.000 merker sølv og en årlig afgift på 100 merker og mod, at Skotland anerkendte Norges ret til Orkneyøerne, Shetlandsøerne og Færøerne. Det er uvist hvor længe, den årlige afgift blev betalt efter aftalens indgåelse. Norske historikere mener, at det kun skete nogen få år.

Noter

Eksterne henvisninger 
 Anders Botnen Dahlberg: Diplomati og konfliktløysing c. 1244-1266 - ei undersøking av diplomatiske verkemiddel i to norske mellomaldertraktatar; Universitetet i Bergen 2014  
 Arne Jakob Misund: Norsk suverenitet under dronning Margrete og Erik av Pommern (1388-1440); Universitetet i Bergen 2007  

Skotlands historie
Norges historie
Perth (Skotland)
Hunstrup Kommune

Hunstrup Kommune var en kommune i Hillerslev Herred i Thisted Amt, der blev dannet ved en opsplitning af Hunstrup-Østerild Kommune i 1923. Det blev i 1970 indlemmet i Thisted Kommune.

 
Kommuner i Thisted Amt
Shinan-distriktet

Shinan-distriktet (Kinesisk:市南;pinyin:shìnán "Syd by") er et distrikt i byen Qingdao som ligger i provinsen Shandong. Distriktet har et areal på 30,01 kvadratkilometer.

Qingdao
Østerild Kommune

Østerild Kommune var en kommune i Hillerslev Herred i Thisted Amt, der blev dannet ved en opsplitning af Hunstrup-Østerild Kommune i 1923. Det blev i 1970 indlemmet i Thisted Kommune.

Kommuner i Thisted Amt
Hunstrup-Østerild Kommune

Hunstrup-Østerild Kommune var en kommune i Hillerslev Herred i Thisted Amt.

Administrativ historik 
Kommunen blev dannet ved lov i 1842 og blev i 1923 delt i Hunstrup og Østerild.

Kommuner i Thisted Amt
Mest besøgte danske turistattraktioner

De mest besøgte danske turistattraktioner er de attraktioner, seværdigheder og museer i Danmark, der har flest betalende besøgende på et år. Turistorganisationen VisitDenmark udgiver hvert år en liste over de 50 mest besøgte attraktioner. Listerne tager dog ikke en række attraktioner med som:
 Koncertsale som DR Koncerthuset og Operaen
 Teatre som Det Kongelige Teater og Skuespilhuset
 Udstillingscentre som Bella Center
 Naturattraktioner som Himmelbjerget, Møns Klint, Skagen og Jægersborg Dyrehave. Himmelbjerget regnes for at være Danmarks mest besøgte naturattraktion med 400.000 - 500.000 besøgende om året.
 Gratis attraktioner som Den Genfundne Bro, Christiania og Den Lille Havfrue. Sidstnævnte blev omkring 2000 anslået til at være landets tredje mest besøgte turistattraktion.

Top 50

2021 
* Hverken Legoland, Dyrehavsbakken eller Bonbon land har offentliggjort tal for 2021.

2016

2015

2014

2013

2012

2011

2010

2009

2008

2007

2006

Se også 
 Turisme i Danmark

Referencer

Eksterne henvisninger 
VisitDenmarks hjemmeside 
Side for VisitDenmarks Attraktionsliste
VisitDenmarks Attraktionsliste 2015 - Top 300 

Turisme i Danmark